Kemisifiiya eyo mu maaso eya “mulowooza”– Ekitundu kya mulowooza kino kirimu ebitundu by’akawompo ne mu maaso ebya buli kemisifiiya ya mulowooza. Kye kifuga okukozesa obwongo (okugoba ensonga, okwefumiitiriza, okwekenneenya, okusengeka ebirowoozo), embeera z’obuntu (emotions), n’ okusalawo. Kemisifiiya eyo mu maaso era eyitibwa ekiroobe ekyo mu maaso (front lobe). Kemisifiiya eyo mu nkoona eya Mulowooza - Kino kye kitundu emabega wa buli kemisifiiya ya mulowooza omuli ekifundikwa ky’okulaba n’obusobozi bw’okusoma ebiwandiike. Kiri mu nkoona era kiyitibwa kiroobe ekyo mu nkoona (occipital Lobe) ekya mulowooza.